Pa smo spet tu 😊 Kako je uspela zabava?

Torej zdaj hitro na delo.

Začnimo s SLOVENŠČINO. Najprej 10 minut tiho beri, kot običajno, ni potrebno preveč razlagati kajne…

Potem pripravi pisanko (tisto kot želiš) in peresnico. Učni list lahko nalepiš in rešiš, še bolje pa je, če vse prepišeš. Napiši vaja in datum.

VAJA 20.4.2020

1. **Prepiši spodnje besedilo in vstavi manjkajoče vejice.**

Opisal vam bom šolski dan ki si ga bom še dolgo zapomnil. Učiteljica nas je zjutraj obvestila da bomo imeli vajo evakuacije. Povedala nam je da je to umik iz stavbe na varno. Povedala je še da bo vaja uspešna če bomo zbrano sledili navodilom. Nanjo smo skoraj pozabili ko je kar naenkrat med poukom zatulila sirena. Z učiteljico smo se odpravili na točko zbirališča ki je bila na igrišču. Tam smo bili zbrani vsi učenci in učitelji naše šole. Najboljše pa je to da nam je odpadla ura pouka.

2. **Dopolni tabelo.**

|  |  |
| --- | --- |
| **Glavni/ vrstilni števnik** | **Zapis z besedo** |
| **64.** | štiriinšestdeseti/a |
| **92.** |  |
| **73** |  |
|  | šestinšestdeset |
|  | osemindevetdeset |
| **99.** |  |
| **54** |  |
|  | enaintrideseti |

Iz zgornje tabele si izberi pet števnikov in jih uporabi v povedih.

Npr:

Včeraj je dedek Srečko praznoval štiriinšestdeseti rojstni dan.

MATEMATKA:

V DZ Lili in Bine reši strani 104 in 105. Nič težkega ni, ponovil-a boš o likih ter preglednicah oz. izpolnjevanju preglednic.

Še ŠPORT pa sva 😊 hitro ti gre, bravo, kar tako naprej.

Tudi danes se bomo posvetili športno vzgojnemu kartonu.

Kot že veš, najprej teči 5 minut… ja, zdaj smo kar na 5 minut. Ni treba hitro teči, teči tvoj zmerni tempo. Ko končaš s tekom najprej minuto hodi in potem se razgibaj.

Naredi še spodnje vaje, ki ti bodo pomagale pri pripravi na športni karton.

**Tek na 60m**

|  |  |
| --- | --- |
|  | *Naloge:*  -lovljenje na travniku  -tek v hrib in po hribu navzdol  -tekanje po gozdu |

**Dvig trupa**

|  |  |
| --- | --- |
|  | *Naloge:*  -plezanje  -plazenje  -lazenje  -skoki  -dvigovanje trupa |

**Kožna guba 😊 😉 ja, tudi to je del kartona 😊**

|  |  |
| --- | --- |
|  | *Naloge:*  -jej zdravo in z glavo  -gibaj se |

Tako konec za danes… Jutri je pa DAN ZEMLJE in ta dan bomo obeležili z nekoliko drugačnim poukom. Lepo se imej in res, ma res veliko se smej, ker smeh je pol zdravja 😊 Učiteljica Jana